GULF วอลุ่มแน่น-บวก3% โบรกฯเชียร์ซื้อรับผลดีเข้าคำนวณ MSCI-ลุ้นเข้า SET50 รอบใหม่
GULF วอลุ่มแน่น-บวก3% โบรกฯเชียร์ซื้อรับผลดีเข้าคำนวณ MSCI-ลุ้นเข้า SET50 รอบใหม่ โดย ณ เวลา 11.46 น. อยู่ที่ระดับ 74.00 บาท บวก 2.25 บาท หรือ3.14% ด้วยมูลค่าซื้อขาย 346.42 ล้านบาท
23 พ.ย. 2561

ผู้สื่อข่าวรายงานว่า บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ณ เวลา 11.46 น. อยู่ที่ระดับ 74.00 บาท บวก 2.25 บาท หรือ3.14% ด้วยมูลค่าซื้อขาย 346.42 ล้านบาท

บล.โนมูระ พัฒนสิน ระบุในบทวิเคราะห์ว่า MSCI Play : เล่นรอบหุ้นที่เข้าคำนวณใหม่ คือ  GULF(47ล้านเหรียญฯ), MTC(45ล้านเหรียญฯ) ซึ่งมักจะให้ผลตอบแทนเฉลี่ย 7-10% ก่อนเข้าจริง และเก็งกำไรกลุ่มเพิ่มน้ำหนัก IVL &amp; BDMS  และหุ้นเข้า  Small Cap : CBG, MBK, PRINC
คาดการณ์หุ้นเข้าออก SET50/100 รอบ ต้นปี 2019 ซึ่งจะประกาศกลาง ธ.ค. 2018 นี้ (เหลือข้อมูลอีก 2 สัปดาห์) หุ้นคาดว่าจะเข้า SET50 รอบใหม่ คือ GULF, WHA  ส่วนที่คาดว่าจะหลุดคือ CBG, BEAUTY / หุ้นที่คาดว่าจะเข้า SET100 รอบใหม่ คือ AEONTS, MBK, JAS, PLANB, GOLD, ANAN  ส่วนหุ้นที่คาดว่าจะหลุดคือ BLA, TPIPL, ITD, WORK, UV, LPN, GGC
บล.ทิสโก้ ระบุในบทวิเคราะห์วันนี้ว่า ผลทบทวนดัชนี MSCI Global Standard เริ่ม 3 ธ.ค. เข้า – GULF, MTC ออก – ไม่มี / Small Cap เข้า – CBG, MBK PRINC ออก – CCET, DDD, ICHI, MONO, MTC, VNG / คาดการณ์ครั้งที่ 2 หุ้น SET50 เข้า – GULF, WHA, BLA ออก – BEAUTY, CBG, CENTEL / SET100 เข้า – GULF, AEONTS, MBK, THG, PLANB, GOLD, GLAND, SPCG ออก – GGC, LPN, ITD, UV, WORK, TPIPL, PSH, TTW
บริษัทหลักทรัพย์โกลเบล็ก จำกัด ระบุว่า แนวโน้มตลาดหุ้นในสัปดาห์นี้ผันผวนในกรอบ 1,620-1,660 จุด โดยแนะนำเก็งกำไรในหุ้นที่ได้ประโยชน์จากครม.ออกมาตรกระตุ้นท่องเที่ยวเพิ่มเติม ได้แก่ AOT, CENTEL, ERW รวมถึงหุ้นที่ได้อานิสงส์จาก MSCI ประกาศปรับการคำนวณดัชนีรอบกลางปีซึ่งจะมีผลวันที่ 30 พ.ย. 2561 ดัชนี Global Standard เช่น GULF และ MTC ส่วนดัชนี Small Cap หุ้นเข้า ได้แก่ CBG, MBK และ PRINC ส่วนหุ้นที่นำออกจากดัชนี Small Cap ได้แก่ CCET, DDD, ICHI, MONO, VNG